recursal/SuperWikiNEXT-32B huggingface dataset:
**சரண பாசவேஸ்வரர் கோயில்** (**Sharana Basaveshwara Temple**) என்பது கர்நாடகத்தில் வடகிழக்குப் பகுதியல் உள்ள பழமையான நகரமான குல்பர்காவின் சரண என்ற பகுதியில் உள்ள ஒரு கோயிலாகும்.

வரலாறு
------

இந்தக் கோயில் 18 ஆம் நூற்றாண்டைச் சேர்ந்த லிங்காயத்துத் துறவியும், மெய்யியலரான ஸ்ரீ சரண பாசவேஸ்வரர் என்பவருக்குக் கட்டப்பட்டது. அவர் தனது தசோவா (வருவாயிலிருந்து ஈதல்) மற்றும் கயாகு (கர்மா கோட்பாட்டின் அடுத்த நிலை "நீங்கள் செய்ய வேண்டிய, வேலை உங்களுக்கு ஒதுக்கப்பட்டுள்ளது), 'உங்கள் கடமைக்கான பலனை எதிர்பார்க்க உங்களுக்கு உரிமை இல்லை' போன்ற மெய்யியல் கருத்துகளுக்காக அறியப்படுகிறார். இந்த கோவிலில் *கர்பகுடி* என்னும் கருவறையில் சரண பாசவேசுவரரின் சமாதி உள்ளது. இது ஏராளமான பக்தர்கள் மற்றும் சுற்றுலா பயணிகளைக் கவரும் இடமாக உள்ளது.

ஆண்டுவிழா மற்றும் தேர்த் திருவிழா
---------------------------------

உள் நாட்டிலிருந்தும், வெளிநாடுகளில் இருந்தும் பல்வேறு மக்களும், கோயில் வளாகத்தில் நடக்கும் தேர்த் திருவிழாவைக் காணக் குவிகின்றனர். இச்சமயத்தில் பக்தர்கள் அந்தப் புனிதர் பயன்படுத்திய பிரசாத பட்டாலி என்னும் வெள்ளித் தட்டைக் காண இயலும். இந்தத் தட்டை ஆண்டுக்கு ஒருமுறை இத்திருவிழாவின்போது மட்டுமே கண இயலும் என்பது குறிப்பிடத்தக்கது. மேலும் பிரசாதா பட்டாலியுடன், சரணாலயேசுவரர் பயன்படுத்திய சந்தனத்தால் செய்யப்பட்ட லிங்க சஜ்ஜிகே (லிங்கத்தை வைத்துக் கொள்ளும் உறை) என்னும் பொருளைக் காணலாம். இப்பகுதியில் உள்ள விவசாயிகள், கோயியில் பக்தர்களுக்கு அன்ன தானம் செய்வதற்காக தங்கள் அறுவடையிலிருந்து ஒரு பகுதியை நன்கொடையளிப்பதை தொடர்கின்றனர்.

படங்கள்
-------

குல்பர்கா சரண பாசவேஸ்வரர் கோயில்

மேற்கோள்கள்
-----------

1. ↑  "Sharana Basaveshwara". *www.karnataka.com*. 29 Oct 2016 அன்று பார்க்கப்பட்டது.
2. ↑  "Sharana Basaveshwara Temple, Gulbarga" (PDF). *karnatakavarthe.org*. 29 அக்டோபர் 2016 அன்று மூலம் (PDF) பரணிடப்பட்டது. 29 Oct 2016 அன்று பார்க்கப்பட்டது.
3. ↑  "All set for Sharanabasaveshwar Temple jatra-car festival today". *www.thehindu.com*. 29 Oct 2016 அன்று பார்க்கப்பட்டது.
**சாமுவேல் தர்மராசு சற்குணர்** (1877 மே 25 - 1952 திசம்பர் 23) தமிழ்க் கல்வியைப் பரப்புவதற்காகச் சென்னையில் தென்னிந்தியத் தமிழ்க் கல்விச் சங்கம் அமைத்த முன்னோடி; தமிழர்களுக்குத் தமிழ்மட்டும் போதாது, பல மொழி அறிவும் இருந்தால்தான் தமிழின் சிறப்பைச் சரியாகப் புரிந்து கொள்ள முடியும் என்று பல மொழி கற்றுத்தேர்ந்த மேதை. எளிய நடையில் தமிழை எழுதவும் சொல்லிக் கொடுக்கவும் வேண்டும் என்று வலியுறுத்தியவர்.

பிறப்பு
-------

சா. தர்மராசு சற்குணர் தூத்துக்குடி மாவட்டத்தில் உள்ள நாசரேத் என்னும் சிற்றூரில் வாழ்ந்த **தமிழறிஞர் சாமுவேல்** என்பவருக்கு மகனாக 1877 மே 25 ஆம் நாள் பிறந்தார்.

கல்வி
-----

சற்குணர் தாய்மொழியாகிய தமிழோடு வடமொழி, தெலுங்கு, கன்னடம், மலையாளம், ஆங்கிலம் ஆகிய மொழிகளைக் கற்றுத் தேர்ந்தார்.

பணி
---

சற்குணர் தன்னுடைய பணிவாழ்க்கையை ஆங்கில ஆசிரியராகத் தொடங்கினார். பின்னர் சென்னை கிறித்துவக் கல்லூரியில் தமிழாசிரியராகச் சேர்ந்து, பேராசிரியராக உயர்ந்தார்.

தமிழ்ப்பணி
----------

கல்லூரிப் பணிக்கு அப்பாலும் தொண்டு செய்ய விரும்பிய சற்குணர், அதே எண்ணத்தைக் கொண்டிருந்த அ. கி. பரந்தாமனாருடன் இணைந்து 1925 சனவரி 15 ஆம் நாள் சென்னையில் **தென்னியந்தியத் தமிழ்க் கல்விச் சங்கம்** என்னும் அமைப்பை நிறுவினார். சற்குணர் தலைவராகவும் அ.கி.பரந்தாமனார் செயலாளராகவும் பணியாற்றினர். அச்சங்கத்தில் சென்னை பல்கலைக்கழக வித்துவான் தேர்விற்கு பயிற்சி அளிக்கப்பட்டது.

முழுக்க முழுக்க கற்பிக்கும் பணியிலேயே தன்னை ஈடுபடுத்திக் கொண்டதால், சற்குணர் எழுத்துப் பணியில் அதிகம் ஈடுபடவில்லை. ஆனால் இவர் தம் காலத்தில் சிறந்த ஆராய்ச்சியாளராகத் திகழ்ந்தார்.

சென்னைப் பல்கலைக்கழகத் தமிழ்க்குழு உறுப்பினராகவும் பணியாற்றினார்.

மணிவிழா
-------

தர்மராசு சற்குணரின் மணிவிழா 1937 ஆம் ஆண்டில் அ.கி.பரந்தாமனார் முயற்சியால் உ. வே. சாமிநாதையர் தலைமையில் சென்னையில் கொண்டாடப்பட்டது. இந்த விழாவில் பல தமிழறிஞர்கள் கலந்து கொண்டு அவருடைய பன்முக ஆளுமையை எடுத்துக் கூறினர். **சற்குணர் மலரும் சற்குணீயமும்** என்ற அரிய சிறப்பு மலரும் அப்போது வெளியிடப்பட்டது.

மறைவு
-----

தமிழுக்காகவே தன்னை அர்ப்பணித்துக்கொண்ட சற்குணர் 1952 திசம்பர் 23 ஆம் நாள் இயற்கை எய்தினார்.

சான்றடைவு
---------

1. ↑  வைத்தியநாதன் கே, தினமணி செம்மொழிக்கோவை: உலகத் தமிழ்ச் செம்மொழி மாநாடு 2010 சிறப்பு மலர், பக்.280
2. 1 2 3 4  பொன்னீலன், சற்குணர் என்னும் நற்குணர், தினமணி - தமிழ்மணி
3. ↑  சங்கத்தமிழோடு சவப்பெட்டிக்குச் சென்ற தமிழறிஞர்!

வெளியிணைப்பு
------------

* சற்குணர் என்னும் நற்குணர் - பொன்னீலன்
[*தொடர்பிழந்த இணைப்பு*]
ஆன்டி ரூபின் 2008-ல் ஜப்பானில் நடந்த கூகுளின் உருவாக்குனர் நாளில் (Google Developer Day)
ஆன்ட்ரு ஈ. ரூபின்(ஆங்கிலம்:Andrew E. Rubin) ஆண்ட்ராய்டு இங்க்(Android Inc.) மற்றும் டேஞ்சர் இங்க்(Danger Inc.) ஆகிய இரண்டு நிறுவனங்களின் துணை நிறுவனர் மற்றும் முதன்மைச் செயல் அதிகாரியும் ஆவார். மேலும், இவர் மார்ச் 2013 வரை கூகிளின் நகர்பேசி மற்றும் எண்ணிமத் தரவு பிரிவிற்கு துணைத் தலைவராகவும் இருந்தார், அப்பொழுது அவர் நுண்ணறிபேசிகளில் இயங்குதளமாக இருக்கும் ஆண்ட்ராய்டின் உருவாக்கம் மற்றும் மேம்பாட்டையும் கவனித்துவந்தார். இவர் தனது பெயரில் 4 கண்டுபிடிப்புகளுக்கான காப்புரிமையைக் கொண்டுள்ளத்தோடு, 100 மில்லியன் அமெரிக்க டாலர் சொத்து மதிப்புடையவர் எனவும் நம்பப்டுகிறது. மார்ச் 13, 2013-ல் லாரி பேஜ் தனது வலைப்பூவில் ரூபின் தனது தற்போதைய ஆண்ட்ராய்டு பொறுப்பகளிலிருந்து விடுவிக்கப்பட்டு கூகிளின் மற்ற திட்டங்களை கவனிப்பார் என அறிவித்தார். தற்போது ரூபினின் பொறுப்புகள் தமிழ்நாட்டைச் சேர்ந்த கணிணியில் வல்லுனரான சுந்தர் பிச்சையிடம் தரப்பட்டுள்ளது.

மேற்கோள்கள்
-----------

1. ↑  "ஆன்டி ரூபினின் சொத்து மதிப்பு". மார்ச்சு 17, 2013 அன்று பார்க்கப்பட்டது.
2. ↑  "லாரி பேஜ்ஜின் அறிவிப்பு". மார்ச்சு 17, 2013 அன்று பார்க்கப்பட்டது.
3. ↑  "ஆன்டி ரூபினுக்குப் பிறகு சுந்தர் பிச்சை". மார்ச்சு 17, 2013 அன்று பார்க்கப்பட்டது.
**கேதர் பேஜ் இணையத்தளம்** (Gather Page) 2010 புரட்டாசி மாதம் ஆரம்பிக்கப்பட்ட இலங்கை மாணவர்களுக்கான ஒரு ஒரு கல்வி இணையதளம்.

இந்த இணையத்தளம் மாணவர்களின் சுய கற்றலினை ஊக்கப்படுத்தும் அதேவேளை அதிகளவான பயிற்சிகளை ஒவ்வொரு பாடத்திலும் வழங்கி மாணவர்களை ஒவ்வொரு பாடத்திலும் நிபுணத்துவம் பெறச் செய்யும் நோக்கத்துடன் தொடங்கப்பட்டுள்ளது. 

இந்த இணையதளத்தில் பல பாடசாலைகளில், பல்கலைக்கழகங்களில், தனியார் கல்வி நிலையங்களில் வழங்கப்படும் பாடக் குறிப்புக்கள், மாதிரி வினாவிடைகள், கடந்த கால பரீட்சை வினாவிடைகள் இலவசமாகக் கிடைக்கின்றன. மேலும் பாடசாலை மற்றும் பல்கலைக்கழகங்களைச் சேர்ந்த மாணவர்கள் தமக்குள் கருத்துக்களினை பரிமாறிக் கொண்டு தமது பாடரீதியான சந்தேகங்களை தீர்த்துக் கொள்ளக் கூடிய வசதியும் உள்ளது. 

பாடசாலை மாணவர்கள் தங்களின் அனைத்து பாடங்களின் பகுதி 1 இற்கான 40 கேள்விகளை உள்ளடங்கிய வினாத்தாள்களை இணையத்திலேயே பயிற்சி செய்யும் வசதி உள்ளது. ஒவ்வொரு பரீட்சையின் போதும் எழுந்தமானமாக 40 கேள்விகள் மாணவர்களுக்கு கிடைக்கக் கூடியவாறு வடிவமைக்கப்பட்டுள்ளது. வெளிநாட்டிற்கு மேற்படிப்பிற்காக செல்லும் மாணவர்களுக்குத் தேவையான விடயங்களும் இதில் தரப்பட்டுள்ளன. வெளிநாட்டில் கல்வி கற்பதற்கு அவசியமான IELTS, TOFEL போன்ற பல பரீட்சைகளுக்கான தயார்படுத்தல்களுக்கும் இத்தளம் உதவுகிறது.

காணொளிகள் மூலமாகவும் ஒலிவடிவிலும் மாணவர்களுக்கு கணிணி மற்றும் ஆங்கிலக் கல்வி ஆகியவற்றை இலவசமாக இணையம் மூலம் கற்பிக்க இத்தளம் முயலுகிறது.

வெளியிணைப்புகள்
---------------

* கேத்தர்பேஜ் இணையதளம்
* வலைப்பதிவு பரணிடப்பட்டது 2010-11-05 at the வந்தவழி இயந்திரம்
டால்பின் மூக்குப் பகுதியில் இருந்து கேத்தரின் அருவியின் தோற்றம்
**கேத்தரின் அருவி** (*Catherine Falls*) என்பது தமிழ்நாட்டின் நீலகிரி மாவட்டத்தில் உள்ள கோத்தகிரியில் உள்ள ஓர் இரட்டை அருவியாகும். இது மேட்டுப்பாளையம் சாலையிலிருந்து அரவேணு பிரிவு சாலையில் உள்ளது. கோத்தகிரியின் முதன்மையான சுற்றுலா தலமான இது, மிக உயரமான இடத்திலிருந்து தரையில் வந்து விழுகிறது. அருவி விழக்கூடிய மலை நீலகிரி மலைகளில் இரண்டாவது மிக உயர்ந்த இடமாக உள்ளது. இந்த அருவியின் உயரம் ஏறக்குறைய 250 அடி ஆகும். இந்த அருவிக்கு எம்.டி. கோக்பர்ன் என்பவரின் மனைவியின் பெயர் சூட்டப்பட்டதாக அறியப்படுகிறது. இவரால்தான் கோத்தகிரியில் காபி தோட்டம் அறிமுகப்படுத்தப்பட்டது என்று நம்பப்படுகிறது. கேத்தரின் அருவியின் பூர்வீக பெயர் *கெட்டிஹாட ஹல்லா* என்பதாகும். இதன் பொருள் டோல் ஆற்று அடிவாரம் என்பதாகும். இந்த அருவியை முழுமையாக பார்க்கவேண்டுமானால் டால்பின் மூக்கு என்ற இடத்தில் இருந்து பார்த்தால்தான் தெரியும், என்றாலும் ஒரு சாலையில் அருவியின் உச்சியை பார்ப்பது  சாத்தியம்.

மேலும் காண்க
------------

* கோத்தகிரி

மேற்கோள்கள்
-----------

1. ↑  "Kotagiri". visitindia.org.in.
2. ↑  "Kotagiri" பரணிடப்பட்டது 2011-09-27 at the வந்தவழி இயந்திரம். www.nilgiris.tn.gov.in.
3. ↑  "Discover the enchanting hills". tamilnadu-tourism.com.
**காசிகுண்ட்** (**Qazigund**), இந்தியாவின் ஜம்மு காஷ்மீர் மாநிலத்தின் அனந்தநாக் மாவட்டத்தில் அமைந்த சிறு நகரம் ஆகும். காசிகுண்ட் நகரம் கடல்மட்டத்திலிருந்து 1670 மீட்டர் (5478 அடி) உயரத்தில் இமயமலையின் பீர்பாஞ்சால் மலைத்தொடரில் 33°35′N 75°10′E﻿ / ﻿33.59°N 75.16°E﻿ / 33.59; 75.16 பாகையில் அமைந்துள்ளது.

அமைவிடம்
--------

ஜம்மு - காஷ்மீர் தேசிய நெடுஞ்சாலை எண் 44 மீது அமைந்துள்ள காசிகுண்ட் நகரம், அனந்தநாக்கிலிருந்து 21 கிமீ தொலைவிலும்; ஸ்ரீநகரிலிருந்து 72 கிமீ தொலைவிலும்; ஜம்முவிலிருந்து 187 கிமீ தொலைவிலும் உள்ளது.

மக்கள்தொகை பரம்பல்
------------------

2011-ஆம் ஆண்டு மக்கள்தொகை கணக்கெடுப்பின்படி, 5 வார்டுகள் கொண்ட காசிகுண்ட் நகராட்சியின் மக்கள்தொகை 9,871 ஆகும். மக்கள்தொகையில் இசுலாமியர் 90.33%; இந்துக்கள் 9,871%; சீக்கியர்கள் 1.49% மற்றவர்கள் 0.39% ஆகவுள்ளனர்.

போக்குவரத்து வசதிகள்
--------------------

காசிகுண்ட் தொடருந்து நிலையம்
காசிகுண்ட் நகரம், பிர் பாஞ்சல் மலைத்தொடர் வழியாகச் செல்லும் அனந்தநாக் மற்றும் ஸ்ரீநகர், பட்காம், பாரமுல்லா, பனிஹால் போன்ற நகரங்களை தேசிய நெடுஞ்சாலை 44 (இந்தியா) மற்றும் இருப்புப் பாதை வழியாக இணைக்கிறது.  பிர் பாஞ்சல் மலைத்தொடர் வழியாகச் செல்லும் தேசிய நெடுஞ்சாலை எண் 44, காசிகுண்ட் நகரம், பீர் பாஞ்சால் சுரங்க இருப்புப்பாதை மற்றும் ஜவகர் குகை வழியாக ஜம்மு நகரத்துடன் இணைக்கப்படுகிறது.

இதனையும் காண்க
--------------

* பீர் பாஞ்சால் சுரங்க இருப்புப்பாதை
* ஜவகர் குகை
* பனிஹால்-காசிகுண்ட் சுரங்கச்சாலை
* செனானி-நஷ்ரி சுரங்கச்சாலை

மேற்கோள்கள்
-----------

1. ↑  Qazi Gund Population Census 2011
2. ↑  Qazigund Railway Station
3. ↑
**செர்கேய் நிகோலாயெவிச் பிளாசுக்கோ** (*Sergey Nikolaevich Blazhko*, உருசியம்: Сергей Николаевич Блажко, நவம்பர் 17 [யூ.நா. நவம்பர் 5] 1870 - பிப்ரவரி 11, 1956, மாஸ்கோ) சோவியத், உருசிய வானியலாளரும், சோவியத் அறிவியல் கல்விக்கழகத்தின் உயர் உறுப்பினரும் ஆவார் (1929). இவர் மாஸ்கோ அரசுப் பல்கலைக்கழகத்தில் பட்டம் பெற்றார். இவர் அப்பல்கலைக்கழகத்தில் மாஸ்கோ வான்காணகத்தின் தலைமை உட்பட பல பதவிகளில் 1920 முதல் 1931 வரை வகித்தார். இவர் சில RR வகை இலைரே விண்மீன்களின் அலைநேரத்திலும் வீச்சிலும் அமையும் துணை வேறுபாடுகளைக் கண்டுபிடித்தார். இன்று இது பிளாசுக்கோ விளைவு என அழைக்கப்படுகிறது.

இவர் 1952 இல் சோவியத் ஒன்றிய அரசுப் பரிசையும் இருமுறை இலெனின் பட்டயங்களையும் வேறு இரண்டு பட்டயங்களையும் பல பதக்கங்களையும் பெற்றுள்ளார். நிலாவில் உள்ள ஒரு குழிப்பள்ளம் இவர் பெயரால் பிளாசுக்கோ குழிப்பள்ளம் எனப்படுகிறது.

மேற்கோள்கள்
-----------

1. ↑  Hockey, Thomas (2009). *The Biographical Encyclopedia of Astronomers*. Springer Publishing. பன்னாட்டுத் தரப்புத்தக எண்:978-0-387-31022-0.. பார்த்த நாள்: August 22, 2012.
2. ↑  Kulikovsky, P.G. (1970–80). "Blazhko, Sergei Nikolaevich". *Dictionary of Scientific Biography* **2**.  நியூயார்க்: Charles Scribner's Sons. 195-197. ISBN 978-0-684-10114-9.
**கார்த்திக்** (பிறப்பு 7 நவம்பர் 1980) சென்னையைச் சேர்ந்த தென்னிந்திய திரைப்படப் பாடகர். துவக்கத்தில் துணைப்பாடகராக ஏ.ஆர்.ரகுமானிடம் பணிபுரிந்த வந்த கார்த்திக் பின்னர் அவர் இசையமைப்பில் பல பாடல்களைப் பாடத் தொடங்கினார். பின்னர் பல இசையமைப்பாளர்களும் விரும்பும் பாடகராக தமிழ், இந்தி, தெலுங்கு, மலையாளம் மற்றும் கன்னடம் ஆகிய பல மொழிகளில் பாடியுள்ளார். 
பாய்ஸ் படத்தில் அவர் பாடிய "எனக்கொரு கெர்ல்பிரண்ட் வேணுமடா" என்ற பாடலும் கஜினியில் "ஒரு மாலை" பாடலும் பெருவெற்றி கண்டன. தெலுங்கு திரையுலகிலும் *கொத்தபங்காரு லோகம்* மற்றும் *ஹாப்பிடேஸ்* படங்களில் அவரது பாடல்கள் பெரும் வரவேற்பைப் பெற்றன.வாரணம் ஆயிரம் படத்தில் அவர் கானா வகையில் பாடிய "அவ என்ன" என்ற பாடலும் பெரும் வரவேற்பைப் பெற்றுள்ளது. இந்தி மொழிமாற்றம் செய்து வெளியான கஜினி படத்தில் அவர் பாடிய "பெக்கா" பாடல் மூலம் உலகளவில் அறியப்பட்டார்.

வெளியிணைப்புகள்
---------------

* கார்த்திக்கின் வலைத்தளம் பரணிடப்பட்டது 2011-12-19 at the வந்தவழி இயந்திரம்
* இணையத் திரைப்பட தரவுத்தளத்தில் கார்த்திக் (பாடகர்)

மேலும் பார்க்க
--------------

* தமிழ்த் திரைப்படப் பாடகர்களின் பட்டியல்
மேயர் அலங்காரத்தில் சென்னை மேயர் கே.கமலக்கண்ணன்
**கே. கமலக்கண்ணன்** (*K. Kamalakannan*)(பிறப்பு: ஆகஸ்ட் 11, 1912 - 24 மார்ச் 1981) என்பவர் இந்தியத் தொழிலதிபர், பொறியியல் ஒப்பந்தக்காரர், விவசாயி மற்றும் நில உரிமையாளர் ஆவார். இவர் நவம்பர் 1958 முதல் ஏப்ரல் 1959 வரை சென்னை மாநகரத் தந்தையாக பணியாற்றியுள்ளார். இவர் இந்தியத் தேசிய காங்கிரசில் உறுப்பினர் ஆவார்.

குடும்பம்
---------

துளுவ வெள்ளாள முதலியார் குடும்பத்தில் பிறந்த இவர், கூடுவாஞ்சேரியில் உள்ள அருங்கல் கிராமத்தைப் பூர்வீகமாகக் கொண்டவர். சென்னை பச்சையப்பா கல்லூரிப் பள்ளியில் பயின்றார்.

இவர் கே. நேத்ராம்பிகையை மணந்தார். மேலும் இவர்களது இரண்டு குழந்தைகள், கே. விவேகானந்தன் மற்றும் டி. சாந்தி ஆவார். இவருக்குப் பல பேரக்குழந்தைகள் உள்ளனர். இவர் தமிழ் முதலியார் சமூகத்தைச் சேர்ந்தவர்.

பொதுப்பணி
---------

பல்வேறு குடிமை மற்றும் சமூக காரணங்களுக்காக நிதி திரட்டி நன்கொடை அளித்துள்ளார். சென்னை மாநகராட்சியின் மதிய உணவுத் திட்ட நிதிக்கு ஒரு லட்சத்து ஐந்தாயிரம் ரூபாய் வசூலிக்கப் பொறுப்பேற்றார். தொடக்கப் பள்ளிகளுக்கு இரண்டு கட்டிடங்களை நன்கொடையாக வழங்கினார். இவற்றில் ஒன்று சென்னை தியாகராயநகரிலும் மற்றொன்று இவரது சொந்த இடத்தில் அருங்கல் கிராமத்தில் அமைந்துள்ளது.

வகித்தப் பதவிகள்
----------------

சென்னை மாநகரத் தந்தை; சட்டமன்ற மேலவை உறுப்பினர்; உறுப்பினர், சென்னை மாவட்ட காங்கிரசு குழு; பொருளாளர், சென்னை மாவட்ட காங்கிரசு குழு; தலைவர், மண்டல காங்கிரசு குழு, இராயப்பேட்டை; உறுப்பினர், தமிழ்நாடு காங்கிரசு குழு; உறுப்பினர், நகர சபை 1952; தலைவர், நிலைக்குழு (பணிகள்) இரண்டு முறை; பச்சையப்பா அறங்காவலர் குழு உறுப்பினர்; துணைத் தலைவர், பாரத் சேவக் சமாஜ்; அறக்கட்டளை வாரியம், யோகா சமாஜ், அடையார்; தலைவர், நரிக்குறவர் சங்கம், தமிழ்நாடு

இயக்குநர், மயிலாப்பூர் இந்து நிரந்தர நிதியம், நிறுவனம்; நிர்வாக அறங்காவலர், சுந்தரேசுவரர் தேவஸ்தானம் ராயப்பேட்டை; அறங்காவலர், ஸ்ரீ வடபழனி ஆண்டவர் கோவில், கோடம்பாக்கம், சென்னை; இயக்குநர், இந்து ஒன்றிய குழு மேல்நிலைப்பள்ளி, சூளை, சென்னை;

விவசாயிகள் மன்றத்தின் துணைத் தலைவராக இருந்த இவர், ஐரோப்பிய நாடுகளில் உள்ள பல்வேறு பண்ணைகளுக்கான தூதுக்குழுவை வழிநடத்தினார்.

மேற்கோள்கள்
-----------

1. 1 2   *Dr. Punjabrao Deshmukh and his team of workers*. Bharat Krishak Samaj. 1958. பக். 110.
2. 1 2 3  Extract from Who is Who 1964, Published by the Madras Legislative Council

|
|  |
| முன்னர்**தாரா செரியன்** | **சென்னை மாநகராட்சி மன்றத் தலைவர் (மேயர்)**1958-1959 | பின்னர்**அ. பொ. அரசு** |
**காசிக்கலியன் கவிராயர்**  என்பவர் காசியைச் சேர்ந்த ஒரு புலவர் ஆவார். இப் புலவரைப் பற்றியும், அவர் இயற்றிய நூல்களைப் பற்றியும் தென்காசி விஸ்வநாதர் கோயில் கோபுர வாயில் நிலையில் பொறிக்கப்பட்டுள்ள கல்வெட்டு குறிப்பிடுகின்றது. வீரபாண்டியன் குடைமங்கலம், வீரபாண்டியன் நாண்மங்கலம், வீரபாண்டியன் வாண்மங்கலம் என்னும் நூல்கள் இப் புலவரால் இயற்றப்பட்டவை.

புதுக்கோட்டை ஆவணப் பாடல்
------------------------

கலியன் கவிராயன் வீரமாறனுக்கு நாள்-மங்கலம், குடை-மங்கலம், வாள்-மங்கலம் ஆகிய சிற்றிலக்கிய நூல்கள் பாடிய செய்தியை இப்போதுள்ள புதுக்கோட்டைச் சாசனம் குறிப்பிடுகிறது.

கற்று உணர்ந்தோன் **காசிக் கலியன் கவிராயன்**
மல் தடந்தோள் **வீர மாறனுக்குச்** - சொல்புனைந்தான்
**நாள் மங்கலமும்**, நவிற்று **குடை மங்கலமும்**
**வாள் மங்கலமும்** வகுத்து.

அடிக்குறிப்பு
-------------

1. ↑  மு. அருணாசலம். *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014, முதல் பதிப்பு 1975, திருத்தப்பட்ட பதிப்பு 2005. பக். 283.
2. ↑  வெண்பா யாப்பில் அமைந்த இந்தப் பாடல் இங்குப் பொருள் நோக்கில் சொற்பிரிப்பு செய்யப்பட்டுள்ளது
**செரோசியா** (*Gerousia*, கிரேக்க மொழி: γερουσία) என்பது எசுபார்டான் மூத்தோர் அவை ஆகும். இது அறுபது வயதுக்கு மேற்பட்ட ஆடவரைக் கொண்டது. இது கிமு ஏழாம் நூற்றாண்டில் எசுபார்டான் அரசியல் அமைப்பை உருவாக்கிய லைகர்சால் உருவாக்கப்பட்டது. லைகர்கசின் வாழ்க்கை வரலாற்றை எழுதிய புளூட்டார்க்கின் கூற்றுப்படி, செரோசியாவின் உருவாக்கமானது லைகர்கசால் நிறுவப்பட்ட முதல் குறிப்பிடத்தக்க அரசியலமைப்பு கண்டுபிடிப்பு ஆகும். இந்த பழைய எசுபார்டன் பாரம்பரியம் அண்மைக் காலம் வரை "ஜெரோண்டிகோய்" என்று அழைக்கப்பட்டு வந்தது.

உறுப்பினர்
----------

*செரோனியா* அவையானது மொத்தம் முப்பது உறுப்பினர்களைக் கொண்டிருந்தது. இவர்களில் இருபத்தெட்டு பேர் அறுபது வயதுக்கு மேற்பட்டவர்களாக இருக்க வேண்டும்.  மீதமுள்ள இரண்டு உறுப்பினர்களாக இரண்டு எசுபார்டன் மன்னர்கள், இருப்பர். மன்னர்களைத் தவிர, செரோசியாவின் உறுப்பினர்கள் (செரோண்டர்கள் என்று அழைக்கப்படுகிறார்கள்), ஆயுட்கால உறுப்பினர்களாக பணியாற்றினார்கள்.  *செரண்டெர்* மக்களின் குரல் வாக்கெடுப்பின் மூலம் தேர்ந்தெடுக்கப்பட்டார்.  இதன் உறுப்பினர்களாக ஆளும் வர்கத்தைச் சேர்ந்த உயர்குடியினர் மட்டுமே இருந்தனர்.

செயல்பாடு
---------

*ஜெரோசியா* இரண்டு முக்கிய பொறுப்புகளைக் கொண்டிருந்தது. எந்தவொரு தீர்மானத்தை நிறைவேற்றப்படுவதைத் தடுக்கும் அதிகாரத்துடன், குடிமக்கள் பேரவையின் முன் வைக்கப்பட வேண்டிய தீர்மானங்களை இது விவாதித்தது.  மேலும் மன்னர்கள் உட்பட எந்த எசுபார்டானையும் விசாரிக்கும் உரிமையுடன் கூடிய உச்ச நீதிமன்றமாக செயல்பட்டது.  எசுபார்டன் சபையால் எடுக்கப்பட்ட முடிவுகளைத் தலைகீழாக மாற்றும் சக்தி இதற்கு உண்டு என்று கிரேட் ரேட்ரா கூறுகிறது.

மேலும் பார்க்கவும்
------------------

* அப்பெல்லா

குறிப்புகள்
-----------

1. ↑  Cartledge 2003
2. 1 2  Tod 1911, ப. 903.
3. ↑  Plutarch
4. 1 2  Cartledge 2003
5. ↑  Holland 2009
6. ↑  Cartledge 2003
காசிமார் பெரிய பள்ளிவாசல், மதுரை
பள்ளிவாசலினுள் அமைந்துள்ள மதுரை அசரத்தின் மக்பரா
**காசிமார் பெரிய பள்ளிவாசல்** அல்லது **காசிமார் மசூதி** என்பது மதுரை நகரின் மையப்பகுதியில் அமைந்துள்ள ஒரு பழமையான மசூதி ஆகும். இது பெரியார் பேருந்து நிலையத்திலிருந்து 500 மீட்டர் தொலைவிலும், மதுரை தொடருந்து நிலையத்திலிருந்து தென்கிழக்கு திசையில் ஒரு கிலோ மீட்டர் தொலைவிலும் மீனாட்சியம்மன் கோவிலிலிருந்து தென்மேற்கு திசையில் 800 மீட்டர் தொலைவிலும் அமைந்துள்ளது. ஓமானிலிருந்து வந்த அசரத்து காசி சையது தாசுத்தீனால் கூன் பாண்டியனிடமிருந்து பெறப்பட்ட நிலத்தில் இம்மசூதி கட்டப்பட்டுள்ளது. இது மதுரை நகரின் முதல் மற்றும் தமிழகத்தின் பழமையான முசுலிம் வழிபாட்டிடங்களில் ஒன்றாக உள்ளது. இது ஒரே நேரத்தில் 1200 நபர்கள் வரை தொழும் வசதிபடைத்தது.

மக்பரா
------

மதுரை மக்பரா, மதுரை அசரத்துகளான (அசரத்து மீர் அகமது இபுறாகீம், அசரத்து மீர் அம்சத்து இபுறாகீம் மற்றும் அசரத்து சையது அப்து சலாம் இபுறாகீம்) ஆகியோரின் தர்காக்களும் இதனுள் அமைந்துள்ளன. காசி சையது தாசுத்தீன் வழித்தோன்றல்களில் பெரும்பாலானோர் இப்பள்ளியைச் சுற்றி அமைந்துள்ள பகுதிகளிலே வசித்து வருகின்றனர் (காசிமார் தெரு). சையது தாசுத்தீன் சுல்தான்களின் காசியாக இருந்தார். அவரில் துவங்கி இன்றைய மதுரை மாநகர அரசாங்க காசி சையது காசா முயீனுத்தீன் வரை சையது தாசுத்தீன் அவர்களின் வழித்தோன்றல்களே தமிழ்நாடு அரசின் காசிகளாக நியமிக்கப்படுகின்றனர். அனைத்து சையதுகளும் சுன்னி இசுலாத்தின், ஹனபி பிரிவைச் சார்ந்தவர்கள்.பெரும்பாலானவர்கள் ஃபாஸிய்யா அஷ் ஷாதுலியா சூஃபி பிரிவை சார்ந்தவர்கள்.

மதரசா
-----

இப்பள்ளியினுள் அடிப்படை அரபு கற்றுத்தரும் அசரத்து காசி சையது தாசுத்தீன் அரபி மதரசா செயல்பட்டு வருகிறது. இங்கு சுமார் 120 மாணவர்கள் வரை பயில்கின்றனர்

360 பாகை பார்வை
---------------

தமிழ் நாளிதழான தினமலர் வலைதளத்தில் இப்பள்ளியின் 360 பாகை பார்வை இடம் பெற்றுள்ளது.

வெளியிணைப்புகள்
---------------

காசிமார் பள்ளிவாசல் மற்றும் மதுரை மக்பராவின் 360 பாகை பார்வை.

உசாத்துணைகள்
------------

1. ↑
2. ↑  "காப்பகப்படுத்தப்பட்ட நகல்". 2015-04-02 அன்று மூலம் பரணிடப்பட்டது. 2015-04-02 அன்று பார்க்கப்பட்டது.
3. ↑  சோக்கி, மெகர்தாது (2003). *தென்னிந்திய முசுலிம் கட்டடக்கலைகள்: மலபார் சுல்தானகம் மற்றும் மலபார், கிழக்கு கடற்கரைகளில் குடியேற முசுலிம்களின் பழக்கவழக்கங்கள் (தமிழ்நாடு, கேரளா, கோவா) (ஆங்கிலம்)*. இண்டர் இந்தியா பதிப்பகம். பன்னாட்டுத் தரப்புத்தக எண்:0-415-30207-2. .
4. ↑
5. ↑  "காப்பகப்படுத்தப்பட்ட நகல்". 2017-05-21 அன்று மூலம் பரணிடப்பட்டது. 2015-04-02 அன்று பார்க்கப்பட்டது.
**திருச்சி பாரதன்** (செப்டம்பர் 30, 1934 - நவம்பர் 26, 2008) எனும் புனைப்பெயரில் கவிதை, கட்டுரைகள் எழுதியவர் ர. தங்கவேலன்.

வாழ்வியல் அறிமுகம்
------------------

இவர் திருச்சிராப்பள்ளியில் கோ. ரங்கசாமி - காமாட்சிக்கு மகனாக 30-9-1934 இல் பிறந்தார். இவர் தமது பள்ளிப் பருவத்தில் திருச்சி வெல்லமண்டியில் சில மாதங்கள் கணக்கராகப் பணிபுரிந்தார். அப்போது இவரது நண்பரும் சிறந்த புதின எழுத்தாளருமான நாதன் எனும் ஐ. சண்முகநாதனின் வழிகாட்டுதலின் பேரில் தினத்தந்தி நாளிதழில் செய்தி ஆசிரியராகப் பணியாற்றினார். தம்முடைய 12 ஆம் வயதிலேயே கையெழுத்துப் பிரதி பத்திரிகை ஒன்றையும் நடத்தினார்.

இரத்தக் கண்ணீர் எனும் படத்தில் வரும்*குற்றம் புரிந்தவன்..*எனும் பாடலை இயற்றிய கு. சா. கி எனப்படும் கு. சா. கிருஷ்ணமூர்த்தி அவர்களின் மீதுள்ள பற்றினால் அவரைத் தம் குருவாக ஏற்றார். கு. சா. கி தாசன் என்ற பெயரைத் தாமே விரும்பி ஏற்றுக்கொண்டார். 'யாருக்கும் யாரும் அடிமை இல்லை' என்று கூறிய கு. சா. கி *திருச்சி பாரதன்*என்ற பெயரையும் சூட்டினார். காலப்போக்கில் அப்பெயரே நிலைத்துவிட்டது.

படைப்பு பணிகள்
--------------

இவர் முருகனுக்காக *முருகுப்பாவை* என்ற நூலை எழுதினார். அகநானூறு போலவே,*குகநானூறு*, *சுகநானூறு* ஆகிய நூல்களையும் படைத்துள்ளார். இதில், குகநானூறு நூலுக்காகத் தஞ்சை தமிழ்ப் பல்கலைக்கழகம் ஐந்தாயிரம் ரூபாய் பரிசு வழங்கிச் சிறப்பித்துள்ளது. *தமிழ் நாற்பது* என்ற நூலையும், முருகப்பெருமான் மீது 1340 இசைப்பாடல்கள் கொண்ட *குகன் கீதாஞ்சலி*என்ற நூலையும் இயற்றியுள்ளார். இவர் படைப்புகளுள் ஒன்றான கந்தன் காவியம் எனும் நாட்டிய நாடகம் 700 முறைக்குமேல் அரங்கேற்றப்பட்டுள்ளது. தமிழக அரசின் கரும்பலகைத் திட்டத்திற்காக இவர் எழுதிய,*பூந்தோட்டம்*எனும் நூலின் 6000 பிரதிகளை வாங்கிக் கொண்டார்கள். 1955 இல் இவர் எழுதிய *அப்பாவின் ஆசை*எனும் குழந்தைகளுக்கான நாடகம் டி.கே.எஸ் கலைக்குழுவால் அரங்கேற்றப்பட்டு தமிழகம் மட்டுமின்றி பிற மாநிலங்களிலும் மேடையேற்றப்பட்டது. இந்தியாவிலேயே முதன்முதலில் தொழில்முறையில் குழந்தைகளுக்கான நாடகம் எழுதிய பெருமை இவருக்குண்டு. இவரது பல கவிதைகள் புதுதில்லி சாகித்திய அகாதெமி நடுவண் அரசு நிறுவனத்தால் மொழியாக்கம் செய்யப்பட்டுள்ளன.

விருதுகள்
---------

தமிழக அரசால், கலைமாமணி விருதும், ஸ்ரீரங்கம் செண்பகத் தமிழ் அரங்கு-500 தமிழ்ப்பெருவிழாவில்,*இயற்றமிழ் மாமணி*விருதும், இந்தியப் பல்கலைத் தமிழாசிரியர் மாநாட்டில் *நாடகப் பாவலர்* விருதும் பெற்றுள்ளார்.

மறைவு
-----

தமது 75 ஆம் வயதில் 75 படைப்புகளைத் தந்த இவர் 26-11-2008 இல் மறைந்தார்.

மேற்கோள்கள்
-----------

1. ↑  அன்பு,பாலம்- மாத இதழ்'திருச்சி பாரதன் பவளவிழா' சிறப்பிதழ் 03-1-15
2. ↑  ப.முத்துக்குமாரசுவாமி '20 ஆம்நூற்றாண்டில் 100 தமிழ்க்கவிஞர்கள்'- பக்கம்-156.
3. ↑  முனைவர் மா.தாமோதரகண்ணன்' கலைமாமணி கவிஞர் திருச்சி பாரதன்'- அங்குசம் இணைய இதழ்.
**சம்யுக்தா** (Samyukta), கன்னோசி நாட்டின் மன்னன் செயச்சந்திரனின் மகள். தில்லி மற்றும் அஜ்மீர் ஆகிவைகளை தலைநகரங்களாகக் கொண்ட பிரித்திவிராஜின் காதல் மனைவியாவார். மத்தியகால இந்தியாவில் ராணி சம்யுக்தா - பிரிதிவிராஜின் காதல் கதைகள் மிகப் பிரபலம்.

சம்யுக்தாவின் திருமணம்
----------------------

கன்னோசி மன்னன் செயசந்திரனும், தில்லி பேரரசர் பிரிதிவிராஜ் சௌகானும் இராஜபுத்திர குலத்தவர்கள். அரசர் பிரிதிவி மற்றும் சம்யுக்தா இருவரும் காதல் கொண்டனர். ஆனால் கன்னோசி மன்னர் செயசந்திரன் இருவரின் காதலை ஏற்று திருமணம் செய்து வைக்க மறுத்துவிட்டார். அத்துடன் நில்லாது சம்யுக்தாவிற்கு திருமண சுயம்வரம் உறுதி செய்தார். சுயம்வரத்திற்கு பிரிதிவிராஜ் சௌகானைத் தவிர மற்ற இளவரசர்களுக்கு அழைப்பு விடுத்தார். இதனை கேள்விப்பட்ட பிரிதிவிராஜ் சௌகான் மிக்க கோபம் கொண்டு, கன்னோசியிலிருந்து சம்யுக்தாவை கடத்திச் சென்று, கோலாகலமாக திருமணம் செய்து கொண்டார்.

சம்யுக்தாவின் மரணம்
-------------------

கோரி முகமது தில்லியின் மீது முதலில் படையெடுப்பு செய்தபோது பிரிதிவிராஜன் வென்றார்.ஆணால் அவனை கொல்லாமல் மன்னித்துவிட்டார்.அடுத்த கோரி முகமது படையேடுப்பின் போது பிரிதிவிக்கு எதிராக கோரியின் படையில் இம்முறை பிரிதிவியின் மனைவி ராணி சம்யுக்தாவின் தந்தையின் படையும் சேர்ந்து போரிட்டதால் வீரமரணம் அடைந்தார் மாமன்னர் பிரிதிவி அவரது மரணம் தெரிந்ததும் ராணி சம்யுக்தா தற்கொலை செய்து கொன்டார்.

ராணி சம்யுக்தா திரைப்படம்
-------------------------

தமிழ்நாட்டில் எம்.ஜி.ஆர் நடித்த ராணி சம்யுக்தா என்ற திரைப்படம் 1962இல் வெளிவந்தது. சம்யுக்தா - பிரிதிவிராஜ் காதல் கதை குறித்து தொலைக்காட்சி (ஸ்டார் பிளஸ்) தொடர்கள் வெளிவந்தது. மேலும் ராணி சம்யுக்தா என்ற பெயரில் பல வரலாற்று 
புதினங்கள் வெளியாயின.

இதனையும் காண்க
--------------

* செயசந்திரன்
* பிருத்திவிராச் சௌகான்

மேற்கோள்கள்
-----------

1. ↑  "Prithviraja III". *Encyclopedia Brittanica*. 21 September 2015 அன்று பார்க்கப்பட்டது.
2. ↑  Rani Samyuktha - Full Classic Tamil Movie - MGR & Padmini

| Persondata |
| --- |
| Name | சம்யுக்தா |
| Alternative names | சம்யுக்தை |
| Short description | தில்லியில் ராணி |
| Date of birth |  |
| Place of birth |  |
| Date of death | 1129 |
| Place of death |  |
**கரோலின் எல்லன் பர்னெசு** *(Caroline Ellen Furness)* (ஜூன் 24, 1869 – பிப்ரவரி 9, 1936) ஓர் அமெரிக்க வானியலாளர் ஆவார். இவர் இருபதாம் நூற்றாண்டின் தொடக்கத்தில் வாசர் கல்லூரியில் கல்வி பயிற்றுவித்தார். இவர் வாசர் கல்லூரியில் மேரி வாட்சன் விட்னேயிடம் பயின்றார். கொலம்பியாவில் வானியலில் முதன்முதலில் முனைவர் பட்டம் பெற்றவர் இவரே.

இவர் ஓகியாவில் உள்ள கிளீவ்லாந்தில் 1869 ஜூன் 24 இல் பிறந்தார். இவரது தந்தையார் பள்ளி அறிவியல் ஆசிரியர் ஆவார். இவருக்கு இவரது தந்தையார் இளமை முதலே அறிவியலில் ஆர்வம் ஊட்டினார். இவர் 1887 இல் வாசர் கல்லூரியில் பட்டம் பெற்ரதும் தந்தையர் வழியைப் பின்பற்ரி பள்ளி அறிவியல் ஆசிரியர் ஆனார். என்றாலும் அவரது உண்மையான ஆர்வம் ஆராய்ச்சியில் கால்கொண்டு இருந்தது. எனவே, மூன்றாண்டுகளானதும் வாசர் கல்லூரியில் ஆய்வு உதவியாளராக மேரி வாட்சன் விட்னேயிடம் சேர்ந்தார்.இவர் விட்னேயிடம் பத்தாண்டுகளுக்கு வால்வெள்ளி, கோள்கள் நோக்கீடுகளில் ஈடுபட்டார். இவர் 1896 இல் கொலம்பியா பல்கலைக்கழகத்தில் அரோல்டு யாகோபியின்கீழ் முனைவர் ஆய்வில் ஈடுபட்டார். இவர் 1900 இல் முனைவர் ஆய்வை முடித்து வெளியிட்டார். இவரது முனைவர் ஆய்வுக் கட்டுரையின் தலைப்பு "Catalogue of stars within one degree of the North pole and optical distortion of the Helsingfors astro-photographic telescope deduced from photographic measures" என்பதாகும். இவர் 1903 இல் வாசர் கல்லூரியில் மீண்டும் வந்து பயிற்றுநராகச் சேர்ந்தார்.

இவர் 1909 முதல் 1911 வரை விட்னேவுடன் இணைந்து மாறும் விண்மீன்கள் சார்ந்த நோக்கிடுகளில் பங்குபற்றினார். இவர்1915இல் *மாறும் விண்மீன்களின் ஆய்வுக்கான அறிமுகம்* எனும் உயரிய தரம் வாய்ந்த பாடநூலை எழுதினார்.

இவர் 1922 இல் அரசு வானியல் கழக உறுப்பினர் ஆனார்.

இவர் 1936 பிப்ரவரி 9 இல் நியூயார்க் நகரில் இறந்தார்.

இவர் வெளிநாட்டு மகளிர் கல்விக்காக பாடுபட்டவர். குறிப்பாக யப்பனியப் பெண்களின் உயர்கல்விக்காக பல பரப்புரைக் கட்டுரைகள் வாயிலாகப் போராடியவர். இவர் அமெரிக்காவில் தேசியப் பெண்கள் ஒன்றிய உறுப்பினரும் களப் பணியாளரும் ஆவார்.

மேற்கோள்கள்
-----------

1. 1 2 3 4  Creese, Mary, தொகுப்பாசிரியர் (1998). "Observers, "Computers", Interpreters and Popularizers: Women In Astronomy". *Ladies in the Laboratory?*. The Scarecrow Press. பக். 227–228. பன்னாட்டுத் தரப்புத்தக எண்:0-8108-3287-9. .
2. ↑  Larsen, Kristine. "Caroline Ellen Furness (1869-1936)". கேம்பிறிட்ஜ் பல்கலைக்கழகப் பதிப்பகம். 8 July 2014 அன்று பார்க்கப்பட்டது.
3. ↑  Hockey, Thomas R. (2007-09-18). *Biographical Encyclopedia of Astronomers*. Springer. பக். 396–397. பன்னாட்டுத் தரப்புத்தக எண்:9780387304007. .
4. ↑  "Caroline E. Furness - Vassar College Encyclopedia". Vassar College. June 17, 2014 அன்று பார்க்கப்பட்டது.
5. ↑  Makemson, Maud W. (May 1936). "Caroline Ellen Furness". *Popular Astronomy* **44** (5): 233–238. Bibcode: 1936PA.....44..233M. .
**திருப்புகலூர் அந்தாதி**  12 ஆம் நூற்றாண்டில் தோன்றிய நூல். இதனை இயற்றியவர் நெற்குன்றவாணர்.

இரண்டு பாயிரப் பாடல்களும், கட்டளைக் கலித்துறையாலான நூறு அந்தாதிப் பாடல்களும் இதில் உள்ளன. பதினோராம் திருமுறையில் காணப்படும் அந்தாதிப் பாடல்களுக்குப் பின்னர் தோன்றிய அந்தாதிச் சிற்றிலக்கியம் இது.

##### பாடல் - எடுத்துக்காட்டு

பொற்குன்று அனைய முலை உமை பங்கர்க்குப் புண்ணியற்குச்  

சிற்குன்று அனைய திருப்புகலூரற்குச் செந்தமுழால்  

நெற்குன்றவாணன் உரைத்த அந்தாதியை நீள் நிலத்தில்  

கற்கின்றது அன்றிக் கவி பாட யாவர்க்கும் கற்பு அல்லவே. 

இந்த நூல் 1875-ல் முதலில் வெளிவந்த பின்னர் பல முறை பலரால் பதிப்பிக்கப்பட்டுள்ளது.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1973, திருத்தப்பட்ட பதிப்பு 2005). *தமிழ் இலக்கிய வரலாறு, பன்னிரண்டாம் நூற்றாண்டு, இரண்டாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 254.
2. ↑  நூலின் சிறப்புப் பாயிரப் பாடல்
3. ↑  கட்டளைக் கலித்துறைப் பாடல் பொருள் நோக்கில் சொற்பிரிப்பு செய்யப்பட்டுள்ளது
கரிமத்தாள்
**கரிமத்தாள்** (*Carbon paper*) என்பது காய்ந்த மையோ அல்லது ஒருவித மெழுகுடன் சேர்ந்த நிறமியோ ஒரு பக்கம் மட்டும் தடவப்பட்ட ஒருவகைக் காகிதம் ஆகும். இது நகல்கள் எடுக்கப் பயன்படும். குறிப்பாகத் தட்டச்சுக் கருவிகளில் பரவலாகப் பயன்படுத்தப்பட்டு வந்தது. குமிழ்முனைப் பேனாவைப் பயன்படுத்தியும் நகல்கள் எடுத்து வந்தனர். 1954 ஆம் வருடம் மெழுகிற்குப் பதிலாக பல்லுறுப்பியைப் (polimer) பயன்படுத்தி கரைப்பான் கரிமத்தாள் (Solvent Carbon Paper) என்னும் ஒரு வகைத் தாளுக்கு கொலம்பியா ரிப்பொன் மற்றும் கரிமம் உற்பத்தி செய்யும் நிறுவனம் (Columbia Ribbon and Carbon Manufacturing Company) காப்புரிமை வேண்டி மனு செய்திருந்தது. உற்பத்தி முறையும் உருக்கிச் செய்யும் முறைக்குப் (Hot-melt Method) பதிலாக கரைப்பான் தடவும் (Solvent applied Coating method) முறை பயன்படுத்தப்பட்டது. இதன் மூலம் கரிமத்தாள் என்னும் பெயர் தொடர்ந்தாலும் கூட காகிதத்திற்குப் பதிலாக ‘பாலியிச்டெர்’ அல்லது நெகிழியும் பயன்படுத்த முடிந்தது.

வரலாறு
------

1806 ஆம் ஆண்டு கண்டுபிடிப்பாளர் ரால்ப் வெட்சிவுட் (Radph Wedgwood) (1766-1837) என்பவர் தாம் கண்டுபிடித்த சுடைலோ கிராபிக் மேனிபோல்டு ரைட்டர் (Stylographic manifold writer) என்னும் உபகரணத்திற்குக் காப்புரிமை பெற்றார். கரிமத்தாளுக்கு முதன் முதலில் பெற்ற காப்புரிமை இதுவே ஆகும். இது பார்வை இழந்தவர்களுக்கு எழுத்தாணி மூலம் எழுதுவதற்கு வகை செய்யும்படி அமைக்கப்பட்டிருந்தது. இந்த எழுதும் எந்திரம் ஒரு பலகையில் கம்பிகளை குறுக்கும் நெடுக்குமாக அமைத்து பார்வையற்றவர்கள் தொட்டுணர்ந்து எழுதும் வண்ணம் இதனை வடிவமைத்திருந்தார். அதன்பின் வெட்சுவுட் மையினால் நன்கு நனைக்கப்பட்டு பின்பு உலர வைத்த ஒரு காகிதத்தை கம்பிகளுக்கு இடையிலும் மைத்தாளுக்கு கீழ் புரைத்தாள் (Tissue paper) ஒன்றையும் வேறொரு தாளையும் இந்த குறுக்கு நெடுக்கு கம்பிகளமைத்த பலகையில் வைத்தார். எழுத்தாணியால் மைத்தாளில் எழுதுவது வெறும் தாளில் பதியத் துவங்கியது.

இந்த சுடைலோ கிராபர் (Stylographic manifold writer) என்னும் எழுதும் கருவிக்கு ஒரு உபபொருளாகவே கரிமத்தாள் உருவானது. ஆனாலும் காிமத்தாளைப் போலி ஆவணம் புனைய ஏதுவாகும் என்று பொதுமக்கள் கருதி இதனை விரைவில் ஏற்றுக்கொள்ளவில்லை. 1867 ஆம் ஆண்டு தட்டச்சு இயந்திரம் கண்டுபிடிக்கப்பட்டுப் பரவலாக பயன்படுத்தப்படும் வரை கரிமத்தாளின் பயன்பாடு அதிகமாக இல்லை. 1860 ஆம் ஆண்டு கரிமத்தாள் புது வடிவம் பெற்றது. லெப்புசு ரோஜர்சு ( Lebbeus Rogers)என்பவர் புகைக்கரி, நாப்தா மற்றும் எண்ணெய் கலந்த கலவையைப் பயன்படுத்தி கரிமத்தாளை மாற்றியமைத்தார். இம்முறை 20 ஆம் நூற்றாண்டு வரையிலும் பிரபலமாகவே இருந்தது. தற்பொழுது அனைவராலும் பயன்படுத்தப்படும் ‘cc’ என்னும் சொல் (Carbon Copy) 'கரிமத்தாளின் நகல்' என்பதே இது எவ்வளவு பிரபலம் என்பதற்கு எடுத்துக்காட்டு.

மேற்கோள்கள்
-----------

1. ↑  "Transfer element and method of making the same *1959 Patent app. (via Google search)"*. 2013-10-23 அன்று பார்க்கப்பட்டது.
2. ↑  "Ralph Wedgwood: Pioneer of Office Copying". 2011-05-17 அன்று மூலம் பரணிடப்பட்டது.
3. ↑  Jack Challoner, 1001 inventions that changed the world, Hachette Book Publishing India Pvt Ltd Page 257,(2009) ISBN 978-93-5009-685-7

வெளி இணைப்புகள்
---------------

* *Carbon Paper Being Used in Fuel Cells* பரணிடப்பட்டது 2016-09-02 at the வந்தவழி இயந்திரம்
* *The Exciting History of Carbon Paper!*
* *How Carbon Paper is Made*
**Page Module:Hatnote/styles.css has no content.**

காதல் கிளி குறித்து அறிய, காண்க காதற்கிளி.

**காதல் பறவை** (*lovebird*) என்பது கிளி இனத்தைச் சார்ந்த பறவையாகும். இதில் ஒன்பது வகைகளுள்ளன. ஆப்ரிக்காவிலும் மடகாசுகரிலும் அதிகம் காணப்படுகின்றன. அவைகளின் அழகான நிறத்திற்காகவும் அவைகள் இணைந்தே இருக்கும் பான்மைக்காகவும் செல்லப் பறவைகளாக விரும்பி வளர்க்கப்படுகின்றன. 10 முதல் 16 செ.மீட்டர் வரை வளரும். குட்டையான வாலைக்கொண்டது. சிவப்பு வண்ண அலகினையும் கண்களைசுற்றி எடுப்பான வெள்ளை வளையத்தினையும் கொண்டுள்ளன. ஆண்பறவையும் பெண்பறவையும் ஒரே மதிரி உள்ளன. வனங்களில் கொட்டைகளைத் தின்று வாழும் இப்பறவைகள் பயிர்களுக்கு சேதத்தினை உண்டாக்கும். பழக்குவதற்கு கடினம், ஆனாலும் மனித குரலினைப் போல் பேசப் பழக்கமுடியும். நீண்ட வாழ்நாளைக் கொண்ட, சண்டைக்குணமுடையன. மற்ற பறவைகளை அருகில் அண்ட விடாது.

சில இனங்கள் செலல்ப்பிராணிகளாக வளர்க்கப்படுகின்றன. இவற்றின் வாழ்நாள் கிட்டத்தட்ட 10 முதல் 15 வரை உள்ளது.

உசாத்துணை
---------

விக்கிமீடியா பொதுவகத்தில்,  
 ***Agapornis***   
என்பதின் ஊடகங்கள் உள்ளன. 


1. ↑  David Alderton (2003). *The Ultimate Encyclopedia of Caged and Aviary Birds*. London, England: Hermes House. பக். 216–219. பன்னாட்டுத் தரப்புத்தக எண்:1-84309-164-X.

* Joseph Forshaw (2006). *Parrots of the World; an Identification Guide*. Illustrated by Frank Knight. Princeton University Press. பன்னாட்டுத் தரப்புத்தக எண்:0-691-09251-6. .
A column of porous graphite formed during the experiment.
கரிமப் பாம்புப் பரிசோதனை
**கரிமப் பாம்பு** (*carbon snake*) என்பது அடர் கந்தக அமிலத்தால் சர்க்கரையின் நீரகற்றும் வேதிவினைக்கு ஒரு செயல்விளக்கம் ஆகும். அடர் கந்தக அமிலத்துடன் (H2SO4) படிக உணவுச் சர்க்கரை (கரும்புச்சர்க்கரை அல்லது சுக்குரோசு) உடனான படிச்சிதைவு வேதிவினையின் போது, கருப்பு நிற திட-திரவ கலவையாக வடிவம் மாறுகிறது. கரிமப் பாம்பு பரிசோதனை சில நேரங்களில் கருப்பு பாம்பு, சர்க்கரை பாம்பு அல்லது எரியும் சர்க்கரை என தவறாக அடையாளம் காணப்படுகிறது. இது அடர் கந்தக அமிலத்திற்கு பதிலாக சமையல் சோடாவுடன் வேதிவினைக்கு உட்படுத்தப்படுகிறது.

வேதியியல் விளக்கம்
------------------

C12H22O11 (*s*) + H2SO4 (*aq*) + 1/2 O2 (*g*) → 11 C (*s*) + CO2 (*g*) + 12 H2O (*g*) + SO2 (*g*)

சுக்ரோசிலிருந்து நீரகற்றப்பட்டால், சுற்றுப்புறத்திற்கு வெப்பம் வெளியிடப்படுகிறது. எனவே இது வெப்பம் விடு வினை ஆகும். மேலும், எழுதுகரி மற்றும் திரவ நீர் உற்பத்தி ஆவதால் சர்க்கரை சிதைத்தல் நடைபெறுகிறது என அறியலாம்:

C12H22O11 *(s)* → 12 C *(s)* + 11 H2O *(l)*

அமிலம் சுக்ரோசை நீரகற்றும் போது, நீரை உற்பத்தி பொருளாக வெளியிட்டு கந்தக அமிலத்தை நீர்த்துப்போகச் செய்வதோடு, ஆற்றலை வெப்ப வடிவில் வெளியிடுகிறது.

மேலும் பார்க்க
--------------

* யானைப் பற்பசை

மேற்கோள்கள்
-----------

1. ↑  Shakhashiri, Bassam Z.; Shreiner, Rodney; Bell, Jerry A. (2011). "1.32 Dehydration of Sugar by Sulfuric Acid". *Chemical Demonstrations a handbook for teachers of chemistry volume 1*. University of Wisconsin press. பக். 77-78. பன்னாட்டுத் தரப்புத்தக எண்:978-0-299-08890-3.
2. ↑  Roesky, Herbert W. (2007). "Experiment 6: Sugar coal by splitting off water from sugar with sulfuric acid". *Spectacular Chemical Experiment*. Wiley. பக். 17. பன்னாட்டுத் தரப்புத்தக எண்:978-3-527-31865-0.

**வெளி இணைப்புகள்**
-------------------

விக்கிமீடியா பொதுவகத்தில்,  
 ***கரிமப் பாம்பு***   
என்பதின் ஊடகங்கள் உள்ளன. 

* Dehydration of sucrose with sulfuric acid ChemEd X
* Sugar snake (Sugar and Baking soda) MEL science
* Sugar Snake: Sulfuric Acid and Sugar youtube.com
**காதிங்லஜ் தாலுகா** (**Gadhinglaj Taluka**) இந்தியாவின் மகாராட்டிரா மாநிலத்தின் தெற்கில் அமைந்த கோலாப்பூர் மாவட்டத்தில் உள்ள 12 வருவாய் வட்டங்களில் ஒன்றாகும். இதன் தலைமையிடம் **காதிங்லஜ்** நகரம் ஆகும். இந்த வருவாய் வட்டம் 92 வருவாய் கிராமங்களைக் கொண்டது.

இது மகாராட்டிரா-கர்நாடகா மாநில எல்லைப்புறத்தில் அமைந்துள்ளது. 2011-ஆம் ஆண்டில் இவ்வட்டத்தின் மக்கள் தொகை 2,25,734 ஆகும். மக்களில் 40% பேர் நகர்புறங்களில் வசிக்கின்றனர். இவ்வட்ட மக்களில் பேச்சு மொழி மராத்திய மொழி ஆகும். இவ்வட்டம் கர்நாடகா மாநிலத்தின் எல்லைப்புறத்தில் இருப்பதால் கன்னடம் பேசப்படுகிறது.

மக்கள் தொகை பரம்பல்
-------------------

2011ஆம் ஆண்டின் இந்திய மக்கள் தொகை கணக்கெடுப்பின் படி 472.38 சதுர கிலோமீட்டர் பரப்பளவும், 52,872 குடியிருப்புகளும் கொண்ட காதிங்லஜ் தாலுகாவின் மொத்த மக்கள் தொகை 2,25,734 ஆகும். அதில் ஆண்கள் 110727 மற்றும் பெண்கள் 115007 ஆகவுள்ளனர். 6 வயதிற்குட்பட்ட குழந்தைகள் 22764 (10.08% ) ஆக உள்ளனர். பாலின விகிதம் 1000 ஆண்களுக்கு 1039 பெண்கள் வீதம் உள்ளனர். சராசரி எழுத்தறிவு 68.89% ஆகும். இதன் மக்கள்தொகை அடர்த்தி ஒரு சதுர கிலோ மீட்டரில் 478 பேர் வீதம் உள்ளனர். 

இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 10% மற்றும் 0.72% ஆக உள்ளனர். மக்கள் தொகையில் இந்துக்கள் 92.88%, இசுலாமியர்கள் 5.34%, சமணர்கள் 1.08%, கிறித்துவர்கள் 0.26% மற்றவர்கள் 0.44% ஆக உள்ளனர்.

காதிங்லஜ் தாலுகாவின் ஊர்களும் நகரங்களும்
----------------------------------------

| Rank | நகரம் | 2011-இல் மக்கள் தொகை |
| --- | --- | --- |
| 1 | **காதிங்லஜ்** | 79,997 |
| 2 | **காட்கோன்** | 20,851 |
| 3 | **நெசரி** | 20,249 |
| 4 | **மகாகோன்** | 20,108 |
| 5 | **ஹரலி** | 15,856 |
| 6 | **முக்குருவாடி** | 12,199 |
| 7 | **ஹல்கர்ணி**  | 9,000 |
| 8 | **கௌலாஜ்**  | 5,199 |
| 9 | **கரம்பலி** | 7,199 |
| 10 | **கிஜாவானே** | 7,236 |

புவியியல்
---------

| * பா
* உ
* தொ
காதிங்லஜ் தாலுகா-இற்கு அண்மையில் உள்ள இடங்கள் |
| --- |
| 

|  |  |  |
| --- | --- | --- |
| புதர்காட் தாலுகா | கரத் தாலுகா | சிக்கோடி தாலுகா |
|  |  |  |
| ஆஜ்ரா தாலுகா | **காதிங்லஜ் தாலுகா** | ஹுக்கேரி தாலுகா |
|  |  |  |
| ஆஜ்ரா தாலுகா, சந்த்காட் தாலுகா | சந்த்காட் தாலுகா | சந்த்காட் தாலுகா |

 |

16°14′N 74°21′E﻿ / ﻿16.23°N 74.35°E﻿ / 16.23; 74.35 பாகையில் அமைந்த காதிங்லஜ் தாலுகா, கடல்மட்டத்திலிருந்து 623 மீட்டர் (2043 அடி) உயரத்தில் அமைந்துள்ளது. இது மகராட்டிரா மற்றும் கர்நாடகா மாநில எல்லைப்புறத்தில் அமைந்துள்ளது.

மேற்கோள்கள்
-----------

1. ↑  Tehsils of KOLHAPUR District
2. ↑  Gadhinglaj Taluka Population - Kolhapur, Maharashtra
**தாமோதரம்பிள்ளை இராமலிங்கம்** (*Thamodarampillai Ramalingam*, அண். 1905 - ) இலங்கைத் தமிழ் வழக்கறிஞரும், அரசியல்வாதியும், முன்னாள் நாடாளுமன்ற உறுப்பினரும் ஆவார்.

ஆரம்ப வாழ்க்கை
--------------

இராமலிங்கம் 1905 ஆம் ஆண்டளவில் இலங்கையின் வடக்கே உடுப்பிட்டி என்ற ஊரில், வழக்கறிஞர் ஆர். தாமோதரம்பிள்ளை என்பவருக்குப் பிறந்தார். உடுப்பிட்டி அமெரிக்கன் மிசன் கல்லூரியில் கல்வி கற்ற இவர், இலங்கைப் பல்கலைக்கழகக் கல்லூரில் சேர்ந்து அறிவியலில் பட்டம் பெற்றார்.

இவர் கரணவாய் வடக்கைச் சேர்ந்த மீனாட்சிபிள்ளை என்பவரைத் திருமணம் புரிந்தார். இவர்களுக்கு ஐந்து ஆண்களும், மூன்று பெண்களுமாக எட்டுப் பிள்ளைகள் உள்ளனர்.

பணி
---

பல்கலைக்கழகப் பட்டம் பெற்ற பின்னர் சட்டம் பயின்று, வட இலங்கையில் வழக்கறிஞராகப் பணியாற்றினார். பின்னர் நீதித்துறை நடுவராகப் பணியாற்றினார்.

அரசியலில்
---------

அகில இலங்கைத் தமிழ்க் காங்கிரஸ் கட்சியில் சேர்ந்த இராமலிங்கம், அக்கட்சியின் சார்பில் 1947 நாடாளுமன்றத் தேர்தலில் பருத்தித்துறை தேர்தல் தொகுதியில் போட்டியிட்டு வெற்றி பெற்று நாடாளுமன்றம் சென்றார். 1952 தேர்தலிலும் போட்டியிட்டு வெற்றி பெற்றார்.

மேற்கோள்கள்
-----------

1. 1 2 3  ஆறுமுகம், எஸ். (1997). *Dictionary of Biography of the Tamils of Ceylon*. பக். 158. .
2. ↑  நீலகண்டன், கந்தையா (13 அக்டோபர் 2002). "150 years of Uduppidy A.M. College". *தி ஐலண்ட்]*. Archived from the original on 2014-02-04. .
3. ↑  "Result of Parliamentary General Election 1947" (PDF). Department of Elections, Sri Lanka. 2015-09-24 அன்று மூலம் (PDF) பரணிடப்பட்டது. 2014-09-01 அன்று பார்க்கப்பட்டது.
4. ↑  "Result of Parliamentary General Election 1952" (PDF). Department of Elections, Sri Lanka. 2015-09-24 அன்று மூலம் (PDF) பரணிடப்பட்டது. 2014-09-01 அன்று பார்க்கப்பட்டது.
இரண்டாம் குலோத்துங்கனைச் சிறப்பித்து அவன்மீது ஒட்டக்கூத்தர் பாடிய இரண்டாம் நூல் **குலோத்துங்கன் பிள்ளைத்தமிழ்** ஆகும். இது பிள்ளைத்தமிழ் சிற்றிலக்கிய வகையைச் சேர்ந்த கி.பி 12ஆம் நூற்றாண்டு நூல் ஆகும். இரண்டாம் குலோத்துங்கன் மீது அவர் பாடிய முதல் நூல் குலோத்துங்கன் உலா ஆகும்.

நூல் அமைப்பு
------------

103 பாடல்களைக் கொண்ட இந்நூலில் 16 பாடல்கள் மட்டும் முழுமையாகக் கிடைக்காமல் சிதைந்துள்ளன. குலோத்துங்கன் திருமாலின் அவதாரமாக கூறப்படுவதால் திருமாலுடைய அவதாரச் செயல்கள் பலவும் இந்நூலில் இடம்பெற்றுள்ளன.

முன்னவர் வரலாறு
---------------

பிற்காலச் சோழ மன்னர்களான இராசராசன், இராசேந்திரன், இராசாதிராசன், முதற்குலோத்துஙகன், விக்கிரமன் ஆகிய இவனது முன்னவர்களின் வரலாற்றை நிரல்பட விளக்கியுள்ளார்.

பருவங்கள்
---------

இரண்டாம் குலோத்துங்கனின் வீரச் செயல்களையும், ஏனைய செய்திகளையும் சுவைபடத் தொகுத்து ஒட்டக்கூத்தர் குலோத்துங்கனைப் பிள்ளையாகப் பாவித்து காப்புப்பருவம், செங்கீரைப்பருவம், வாரானைப்பருவம், அம்புலிப்பருவம், சிறுபறைப்பருவம், சிற்றில் பருவம், சிறுதேர்ப்பருவம் எனப் பத்துப் பருவங்களின் வாயிலாக அவன் புகழ் உரைத்துள்ளார்.

மேற்கோள்கள்
-----------

1. ↑  பிள்ளைத்தமிழ் நூல்கள்
2. 1 2 3   குடவாயில் பாலசுப்ரமணியன், தாராசுரம் ஐராவதீசுவரர் திருக்கோயில் (இராசராசேச்சரம்), சுவாமி தயானந்தா கல்வி அறக்கட்டளை, மஞ்சக்குடி, 2013
**தாமரப்பாக்கம் சுந்தர ராவ் நாயுடு** (*T. Sundara Rao Naidu*)(1891-1949) என்பவர் இந்திய வழக்கறிஞரும் அரசியல்வாதியும் ஆவார். இவர் 1946-47ல் சென்னை மாநகரத் தந்தையாகப் பணியாற்றினார். இந்தியாவின் சுதந்திரத்திற்குப் பிறகு மாநகரத்தின் முதல் மாநகரத் தந்தையாக இருந்தார்.

ஆரம்ப கால வாழ்க்கை
------------------

சுந்தரா ராவ் நாயுடு 1889 ஜனவரியில் திவான் பகதூர் டி.வரதராஜுலு நாயுடு (1863-1930) பத்ம வேலம்மா நாயுடு குடும்பத்தில் பிறந்தார். சென்னையில் உள்ள சென்னை சட்டக் கல்லூரியில் சட்ட பட்டம் பெற்றார். இவர் அரசியலில் நுழைவதற்கு முன்பு சிறிது காலம் வழக்கறிஞராகப் பயிற்சி பெற்றார்.

தொழில்
------

சுந்தர ராவ் நாயுடு 1920களில் நீதிக் கட்சியில் சேர்ந்து சென்னை சட்ட மேலவை உறுப்பினராகப் பணியாற்றினார். 1930களில், சென்னை மாகாண முதல்வரின் செயலாளராக இருந்தார்.

சுந்தர ராவ் நாயுடு 1946இல் சென்னை மாநகரத் தந்தையாக நியமிக்கப்பட்டு 1947 வரை பணியாற்றினார். இவரது காலகட்டத்தில்தான் இந்தியா சுதந்திரம் பெற்றது.

இறப்பு
------

சுந்தர ராவ் நாயுடு 1949இல் எதிர்பாராத விதமாக இறந்தார். சென்னையின் ஆயிரம் விளக்குகளில் உள்ள டி.சுந்தர ராவ் நாயுடு தெரு என்பது இவரது நினைவாகப் பெயரிடப்பட்டது. சுந்தர் ராவ் பூங்கா என்பது சென்னை மாநகராட்சி பூங்கா ஆகும். இது எழும்பூர் மார்ஷல்ஸ் சாலையில் உள்ளது. இவரது சிலை எழும்பூரில் லாங்ஸ் கார்டன் சாலை மற்றும் பாந்தியன் சாலை சந்திப்பில் அமைக்கப்பட்டுள்ளது.



  


|
|  |
| முன்னர்**ந. சிவராஜ்** | **சென்னை மாநகராட்சி மன்றத் தலைவர் (மேயர்)**1946-1947 | பின்னர்**யு. கிருஷ்ண ராவ்** |
**வில்லிவாக்கம் தேவி பாலியம்மன் மற்றும் இளங்காளியம்மன் கோயில்** தமிழ்நாட்டில் சென்னை மாவட்டம், வில்லிவாக்கம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் தேவிபாலியம்மன் சன்னதியும், ஐயப்பன், விநாயகர், துர்க்கையம்மன் நவகிரக உபசன்னதிகளும் உள்ளன. இங்குக் கோயில் கோசாலை, கோயில் தேர் போன்றவை உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. ஆடி மாதம் தீ மிதி முக்கிய திருவிழாவாக நடைபெறுகிறது. நவராத்திரி மாதம் திருவிழா நடைபெறுகிறது. சித்திரை மாதம் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
தென் அமெரிக்காவின் வறண்ட மூலைவிட்டத்திற்குள் இலித்தியம் முக்கோணத்தின் வரைபடம்.
**இலித்தியம் முக்கோணம்** (*Lithium Triangle*) என்பது அர்ஜென்டினா, பொலிவியா மற்றும் சிலி நாடுகளின் எல்லைகளைச் சுற்றியுள்ள இலித்தியம் இருப்புக்கள் நிறைந்த ஆண்டிசு மலைத் தொடரின் ஒரு பகுதியாகும். இம்முக்கோணத்தில் இலித்தியம் பல்வேறு பகுதிகளில் குவிந்துள்ளது. உப்புப் படுகைகளாகச் சேர்ந்து அடகாமா பாலைவனம் மற்றும் அதன் வறண்ட பகுதிகளில் இத்தகைய இலித்தியக் குவியல்கள் காணப்படுகின்றன. பொலிவியாவிலுள்ள சலார் டி உயுனி உப்புப் படுகை சிலியிலுள்ள சலார் டி அட்டகாமா, அர்ஜென்டினாவிலுள்ள சலார் டெல் ஓம்பர் முயர்ட்டோ உள்ளிட்டவை மிகப்பெரிய உப்புப் படுகைகளாகும்.

உலகின் இலித்தியம் இருப்புக்களில் 54% இப்பகுதியில் இருப்பதாக கருதப்படுகிறது.  எதிர்கால நீர்மூழ்கிக் கப்பல்களில் பொருத்த திட்டமிடப்பட்டுள்ள இலித்தியம் -அயனி மின்கலன்களில் நிரப்புவதற்கு இலித்தியம் தேவைப்படும் என்பதால் இந்திய கடற்படை லித்தியம் முக்கோணத்தில் மிகவும் ஆர்வம் காட்டியுள்ளது.

மேலும் காண்க
------------

* லித்தியம் உற்பத்தி

மேற்கோள்கள்
-----------

1. ↑  Ellsworth Dickson (2017). "South America's prospective - The Lithium Triangle". *Resource World*. 7 December 2019 அன்று பார்க்கப்பட்டது.
2. ↑  Indian Defence News. "India to tap ‘Lithium Triangle’ for Lithium-ION batteries onboard Indian Navy subs". *The Indian Hawk*. .
**பிலு மோடி** (*Piloo Mody*, 14 நவம்பர், 1926 - 29 சனவரி 1983) இந்திய எழுவரல் அரசியல் தலைவர்களில் ஒருவராவார். இராஜாஜி உள்ளிட்டோருடன் சேர்ந்து சுதந்திரா கட்சியை நிறுவியவர். இவர் இந்திய நாடாளுமன்றத்தின் மக்களவையில் இருமுறையும், மாநிலங்களவையில் ஒரு முறையும் உறுப்பினராக இருந்துள்ளார்.

பிறப்பு மற்றும் கல்வி
---------------------

பிலு மோடி சோராசுதிர மதத்தைச் சேர்ந்த பார்சி குடும்பத்தில் பிறந்தவர், ஹிமாசலப் பிரசேத்தின் டேராடூன் நகரில் உள்ள டூன் பள்ளியில் கல்வி கற்றவர். பின்னர் ஐக்கிய அமெரிக்காவிலுள்ள கலிஃபோர்னியா பல்கலைக்கழகத்தில் (பெர்க்லி) கட்டிடக் கலையில் முதுநிலைப் பட்டம் பெற்றவர்.

எழுவரல்
-------

பிலு மோடி இந்தியாவில் எழுவரப் பார்வை கொண்ட அரசியல்வாதிகளில் முக்கியமானவராகக் கருதப்படுகிறார். எழுவரல் (ஆங்கில வழக்கில் லிபரல்) பார்வை என்பது பொருளாதார மற்றும் சமூக விசயங்கள் இரண்டிலும் தாராளமய பார்வை கொண்டிருப்பதாகும். சிறிய அளவிலான அரசு, தாராளமயப் பொருளாதாரக் கொள்கை, அரசின் செலவினங்களில் கட்டுப்பாடு, தனிமனித வாழ்க்கை முடிவுகளில் அரசு தலையிடாமல் இருத்தல் போன்றவை எழுவரல் அரசியலில் குறிப்பிடத்தக்க கோட்பாடுகள்.

அரசியல்
-------

ஆகஸ்டு 1959 இல் பிலு மோடி, இராஜாஜி, ஜி. ரங்கா ஆகியோர் முயற்சியில் சுதந்திரா கட்சி துவங்கப்பட்டது. 1960களில் மிகப்பெரும்பான்மையுடன் ஆட்சியிலிருந்த இந்திய பேராயக் கட்சிக்கு மாற்றாக விளங்கிய கட்சிகளில் சுதந்திரா கட்சியும் ஒன்றாகும். பிலு மோடி குஜராத் மாநிலம் கோதராவிலிருந்து மக்களவைக்குத் தேர்ந்தெடுக்கப்பட்டார். நான்கு மற்றும் ஐந்தாவது மக்களவைகளில் உறுப்பினராகப் பணியாற்றினார். பின்னாளில் சுதந்திராக் கட்சி, பாரதிய க்ராந்தி தளத்தில் (பி.கே.டி) இணைந்தபோது, அக்கட்சியின் சார்பாக மாநிலங்களவையில் உறுப்பினராக இருந்தார். 1975-இல் இந்திரா காந்தி ஆட்சியில் மிசா சட்டத்தின்கீழ் கைது செய்யப்பட்டு சிறையில் அடைக்கப்பட்டார்.

சுல்பி மை ஃபிரண்டு
------------------

பாகிஸ்தானின் பிரதமராக விளங்கிய சுல்ஃபிக்கார் அலி புட்டோ, பிலு மோடியின் நெருங்கிய நண்பராவார். இருவரும் பள்ளி மற்றும் கல்லூரித் தோழர்களாகயிருந்தனர். புட்டோ மறைந்த பின்னர், அவர் நினைவாக மோடி எழுதிய "சுல்பி மை ஃபிரண்டு" என்னும் புத்தகம் பிரபலமாக விளங்கியது.

குடும்பம்
---------

பிலு மோடியின் மனைவி வீனா மோடி கல்வி வளர்ச்சி, கலைகள் உள்ளிட்ட துறைகளில் ஈடுபாடு உடையவராக அறியப்படுகிறார். பிலு மோடியின் சகோதரர் ருசி மோடி டாடா எஃகு நிறுவனத்தின் தலைவராக இருந்து ஓய்வு பெற்றவர்.

நினைவு
------

1983-இல் மறைந்த பிலு மோடியின் பெயரில் ஒரு கட்டிடக்கலைக் கல்லூரியும், ஒரு பன்னாட்டு சதுரங்க விளையாட்டுப் போட்டியும் நடத்தப்படுகின்றன.

வெளி இணைப்புகள்
---------------

* எழுவரல் பெயர்க்காராணம் குறித்த உரையாடல்.
**அகர்தலா புத்தகக் கண்காட்சி** (*Agartala Book Fair*) இந்தியாவின் திரிபுரா மாநிலத்தின் தலைநகரமான அகர்தலாவில் ஒவ்வோர் ஆண்டும் பிப்ரவரி மாதத்தில் நடைபெறுகிறது. இக்கண்காட்சி பத்து நாட்களுக்கு மேல் நடைபெறுகிறது. திரிபுரா மட்டுமின்றி புது தில்ல மும்பை  , கொல்கத்தா, கவுகாத்தி  ஆகிய நகரங்களைச் சேர்ந்த பதிப்பாளர்கள் மற்றும் புத்தக விற்பனையாளர்கள் கண்காட்சியில் கடைகளை அமைக்கின்றனர். பல்வேறு கருப்பொருள்கள், பண்பாட்டு நிகழ்ச்சிகள் மற்றும் கவிஞர்களின் கூட்டங்கள் குறித்த கருத்தரங்குகளும் இங்கு நடத்தப்படுகின்றன.

திரிபுராவின் கலாச்சார பன்முகத்தன்மை என்ற கருப்பொருளுடன் 2022 ஆம் ஆண்டுக்கான 38 ஆவது புத்தகக் கண்காட்சி 12 நாட்கள் நடைபெற்றது. திரிபுராவில் இருந்து 76 கடைகள், வங்காளத்தில் இருந்து 39 கடைகள், கவுகாத்தியில் இருந்து ஐந்து கடைகள், புது தில்லியில் இருந்து இரண்டு மற்றும் மும்பை மற்றும் அண்டை நாடான வங்காளதேசத்தில் இருந்து தலா ஒன்று என கண்காட்சியில் 124 புத்தகக் கடைகள் அமைக்கப்பட்டன.

வரலாறு
------

அகர்தலா புத்தகக் கண்காட்சி 1981 ஆம் ஆண்டு தொடங்கப்பட்டது. இரண்டு ஆண்டுகள் தவிர புத்தகக் கண்காட்சி ஆண்டுதோறும் நடத்தப்படுகிறது. புது தில்லி மற்றும் கொல்கத்தா புத்தகக் கண்காட்சிகளுக்குப் பிறகு, அகர்தலா புத்தகக் கண்காட்சி இந்தியாவில் மிகவும் பிரபலமான புத்தகக் கண்காட்சியாகும்," என்று திரிபுரா பதிப்பாளர் சங்கத்தின் செயலாளர் ரகுநாத் சர்க்கார் கூறுகிறார்.

மேற்கோள்கள்
-----------

1. 1 2 3  "Agartala book fair begins, bibliomania grips people". *Business Standard* (ஆங்கிலம்). 2021-02-12 அன்று பார்க்கப்பட்டது.
2. ↑  "Prominent literary figures to assemble at Agartala Book Fair". *NORTHEAST NOW* (ஆங்கிலம்). 2021-02-12 அன்று பார்க்கப்பட்டது.
3. ↑  "Agartala book fair from today". *www.telegraphindia.com*. 2021-02-12 அன்று பார்க்கப்பட்டது.
4. ↑  "12 day long 38th Agartala book fair inaugurated". *www.tripurachronicle.in*. 2020-02-28 அன்று மூலம் பரணிடப்பட்டது. 2021-02-12 அன்று பார்க்கப்பட்டது.
5. ↑  "Agartala Book Fair begins". *www.outlookindia.com/*. 2021-02-12 அன்று பார்க்கப்பட்டது.
6. ↑  Agartala 40th Book Fair, 22 March 2022, 4th page, Dainik Sambad.